En 12 år gammel hest blev mandag aften reddet op af et mosehul ved Dronninglund.

Mandag aften måtte et hold brandmænd samt en unimog-kranbil og en dyreambulance rykke ud til Mosedalsvej ved Dronninglund, hvor en 12 år gammel hest ved navn Helix sad fast i et mosehul. Det varede to timer, inden hesten var reddet op af hullet, og den var lettere forkommen efter redningsaktionen.